**শক্তিগড়** ভারতের পশ্চিমবঙ্গের পূর্ব বর্ধমান জেলার একটি গ্রাম। এটি বর্ধমান উত্তর মহকুমার বর্ধমান-২ সমষ্টি উন্নয়ন ব্লকের অন্তর্ভুক্ত।

ভৌগোলিক অবস্থান
---------------

[পূর্ণ মানচিত্র]
**পূর্ব বর্ধমান জেলার বর্ধমান সদর উত্তর মহকুমার শহর এবং নগরসমূহ**  
M: পৌরশহর/শহর, CT: জনগণনা শহর, R: গ্রামীণ/নগরকেন্দ্র, H: ঐতিহাসিক স্থান, W: নদী প্রকল্প, C: নৈপুণ্য কেন্দ্র  
ছোট মানচিত্রে স্থানের সীমাবদ্ধতার কারণে বৃহত্তর মানচিত্রে প্রকৃত অবস্থানগুলি কিছুটা ভিন্ন হতে পারে

### অবস্থান

শক্তিগড় মূলত ২৩°১৩′ উত্তর ৮৭°৫৮′ পূর্ব﻿ / ﻿২৩.২১° উত্তর ৮৭.৯৬° পূর্ব﻿ / 23.21; 87.96 স্থানাঙ্কে অবস্থিত।

শক্তিগড় বর্ধমান সমভূমির একটি অংশ, যা জেলার কেন্দ্রীয় সমতল অঞ্চল। অঞ্চলটির পূর্বে ভাগীরথী বা হুগলী নদী, উত্তর-পশ্চিমে অজয় নদ এবং পশ্চিম ও দক্ষিণে দামোদর নদ অবস্থিত। শক্তিগড়ে পুরাতন নদী নালা এবং ছোট ছোট খাঁড়ি আছে যা শুকনো মৌসুমে শুকিয়ে যায় তবে বর্ধমান সমভূমি কখনও কখনও বর্ষাকালে ভারী বন্যার শিকার হয়। বর্ধমানের এই অঞ্চলে সাম্প্রতিক পললযুক্ত মাটি রয়েছে।

### নগরায়ন

বর্ধমান সদরে উত্তর মহকুমার ৭৩.৫৮% জনগোষ্ঠী গ্রামাঞ্চলে বাস করে। জনসংখ্যার কেবল ২৬.৪২% শহরাঞ্চলে বাস করে। এটি পূর্ব বর্ধমান জেলার চারটি মহকুমার মধ্যে নগর জনসংখ্যার সর্বোচ্চ অনুপাত। মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।

### থানা

শক্তিগড়ে একটি পুলিশ স্টেশন রয়েছে।

জনসংখ্যার উপাত্ত
----------------

২০১১ সালের আদমশুমারি অনুসারে শক্তিগড়ের মোট জনসংখ্যা ছিল ৮,৪৩২ জন, যার মধ্যে ৪,২২২ জন (৫০%) পুরুষ এবং ৪,১৮০ জন (৫০%) মহিলা ছিলেন। ছয় বছরের নিচে শিশু ছিল ৯১৩ জন। শক্তিগড়ের মোট সাক্ষর জনসংখ্যা ছিল ৫৭৩০ জন। অর্থ্যাৎ, সাক্ষরতার হার ৭৬.২১% (৬ বছরের নিচে)।

পরিবহন
------

### রেলপথ

**শক্তিগড় রেলওয়ে স্টেশন** হল হাওড়া–বর্ধমান প্রধান রেলপথ এবং হাওড়া-বর্ধমান কর্ড লাইন এর একটি গুরুত্বপূর্ণ রেলওয়ে জংশন স্টেশন। এটি বর্ধমান থেকে ১২ কিলোমিটার (৭.৫ মা)। এটি কলকাতা শহরতলির রেল ব্যবস্থার একটি অংশ। এটি পূর্ব রেল জোনসমূহের অধীনে পরিচালিত। শক্তিগড় রেলওয়ে স্টেশনটি হাওড়া রেলওয়ে বিভাগের একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় (এনএইচ-২), শক্তিগড় এ অবস্থিত। স্টেশনটি শক্তিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮৩ কি.মি. (৫২ মাইল) এবং মূল লাইন থেকে ৯৬ কি.মি. (৬০ মাইল) দূরে স্টেশনটি অবস্থিত।

### সড়কপথ

এটি গ্র্যান্ড ট্রাঙ্ক রোডের পাশে অবস্থিত এবং নবনির্মিত এন.এইচ. ১৯ (পুরাতন নম্বর এনএইচ ২) শহরটিকে অতিক্রম করেছে। বর্তমানে বার্সুল, মেমারি, জামালপুর থেকে বর্ধমান হয়ে শক্তিগড়ে নিয়মিত বাস সেবা চালু রয়েছে। পরিষেবাটির উচ্চ চাহিদা রয়েছে। তবে বর্ধমান থেকে এখানে আসার সময় বেশিরভাগ লোকই রেলপথের রুটটি পছন্দ করে।

শিক্ষা
------

শক্তিগড়ে সাক্ষরতার হার উচ্চ এবং শিক্ষাপ্রতিষ্ঠানগুলোও উন্নত পর্যায়ে শিক্ষা দিতে সক্ষম।

### উল্লেখযোগ্য শিক্ষা প্রতিষ্ঠান

* শক্তিগড় সাফদার হাশমি উচ্চ বিদ্যালয়

এটি একটি সহশিক্ষা প্রদানকারী শিক্ষাপ্রতিষ্ঠান যা পশ্চিমবঙ্গ মাধ্যমিক শিক্ষা বোর্ড অনুমোদিত। এটি পশ্চিমবঙ্গ উচ্চ মাধ্যমিক শিক্ষা কাউন্সিলের অনুমোদিত।
শক্তিগড় জাতীয় যুব কম্পিউটার সেন্টার।
শক্তিগড়, উত্তর বাজার এলাকায় অবস্থিত একটি কম্পিউটার প্রশিক্ষণ কেন্দ্র।

সংস্কৃতি
--------

শক্তিগড়ও পশ্চিমবঙ্গের মতোই অধুনা বাঙালি সংস্কৃতি লালন করে থাকে৷ বাংলার আর পাঁচটা গ্রামের মতোই শক্তিগড়ে গড়ে উঠেছে আবহমান বাঙালি পরিবেশ।

 শক্তিগড়ের একটি মিষ্টির দোকান
শক্তিগড় *ল্যাংচা* মিষ্টির জন্য বিখ্যাত। এন.এইচ. ১৯ এর পাশে অনেক ভাজা মিষ্টির অসংখ্য দোকান রয়েছে।

তথ্যসূত্র
---------

1. ↑  "Census of India 2011, West Bengal: District Census Handbook, Barddhaman" (পিডিএফ)। *Physiography, pages 13-14*। Directorate of Census Operations, West Bengal। সংগ্রহের তারিখ ২৩ জানুয়ারি ২০১৭।
2. ↑  "District Statistical Handbook 2014 Bardhaman"। *Table 2.2*। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।
3. ↑  "Purba Bardhaman District Police"। *Police Station*। West Bengal Police। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৮।
4. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ২০ ফেব্রুয়ারি ২০১৭।
5. ↑  Eastern Railway local time table
6. ↑  "West Bengal Board of Secondary Education"। *Burdwan*। WBBSE। সংগ্রহের তারিখ ২৯ জানুয়ারি ২০১৯।
7. ↑  "West Bengal Council of Higher Secondary Education"। *Budwan*। WBCHSE। সংগ্রহের তারিখ ২৯ জানুয়ারি ২০১৯।
8. ↑  "Sweet spot: why everyone must pause in langcha land on the highway"। The Telegraph, 21 June 2012। ২৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৭।

আরো দেখুন
---------

* শক্তিগড় রেলওয়ে স্টেশন